MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK

…/2014.(I…)

önkormányzati rendelete
a szociális és gyermekvédelmi ellátásokról 

Martfű Város Önkormányzatának Képviselő-testülete Magyarország Alaptörvénye 32. cikk (2) bekezdésében foglalt feladatkörében eljárva, a szociális igazgatásról és szociális ellátásokról szóló 1993. évi III. törvény 10.§ (1) bekezdésében, 25. § (3) b) pontjában, a 26. §-ában, a 32. §. (1) b) pontjában, és a (3) bekezdésében, 37/A. §. (3) bekezdésében, 43/B (1) bekezdésében 45. §(1) bekezdésében, 48. § (4) bekezdésében, 50.§ (3) bekezdésében, 55/C § (1) bekezdésében és a 132. § (4) c), g) pontjában, és a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében és a 131. § (1) bekezdésében kapott felhatalmazás alapján, a pénzben és a természetben nyújtott szociális és gyermekvédelmi ellátásokról az alábbi rendeletet alkotja.

I. Fejezet
Általános rendelkezések

1. A rendelet hatálya, hatásköri szabályok és eljárási szabályok
1. § (1) A rendelet hatálya a (2)-(3) bekezdésben foglalt eltérésekkel kiterjed a Martfű város közigazgatási területén lakóhellyel vagy életvitelszerűen tartózkodási hellyel rendelkező

a) magyar állampolgárokra,

b) bevándoroltakra és letelepedettekre, 

c) hontalanokra, 

d) a magyar hatóság által menekültként vagy oltalmazottként elismert személyekre.

(2) A rendelet hatálya a szociális igazgatásról és szociális ellátásokról szóló 1993. évi III. törvény (a továbbiakban: Szt.) 7. § (1) bekezdésében meghatározott ellátások tekintetében az (1) bekezdésben foglaltakon túlmenően kiterjed az Európai Szociális Kartát megerősítő országoknak a Magyarország területén jogszerűen tartózkodó állampolgáraira is.
(3) A rendelet hatálya kiterjed a szabad mozgás és tartózkodás jogával rendelkező személyek beutazásáról és tartózkodásáról szóló törvény (a továbbiakban: Szmtv.) szerint a szabad mozgás és tartózkodás jogával rendelkező személyre, amennyiben az ellátás igénylésének időpontjában az Szmtv-ben meghatározottak szerint a szabad mozgás és a három hónapot meghaladó tartózkodási jogát a Magyar Köztársaság területén gyakorolja, és a polgárok személyi adatainak és lakcímének nyilvántartásáról szóló törvény szerint bejelentett lakóhellyel rendelkezik.
(4) E rendelet hatálya kiterjed a gyermekek védelméről és gyámügyi igazgatásról szóló 1997. évi XXXI. törvény (a továbbiakban: Gyvt.) 4. § (1) bekezdés c) pontjában meghatározottakra. 
(5) A rendelet hatálya kiterjed Martfű város illetékességi területén tartózkodó hajléktalan személyekre, amennyiben a hajléktalan személy az ellátás igénybevételekor nyilatkozatában Martfű város közigazgatási területét tartózkodási helyként megjelölte. 

2. § (1) Az önkormányzat képviselő-testülete az önkormányzati segély, a közgyógyellátás, az ápolási díj és a köztemetés esetében a hatáskör gyakorlását a polgármesterre ruházza át.
(2) Az önkormányzat képviselő-testülete a szociális ösztöndíj, és az adósságcsökkentési támogatás esetében a hatáskör gyakorlását az önkormányzat Képviselő-testületének Egészségügyi, Foglalkoztatási és Szociális Bizottságára ruházza át.
(3) A rendeletben szabályozott pénzbeli és természetbeni ellátások megállapítása iránti kérelmet – az adósságkezelési szolgáltatás kivételével – a Polgármesteri Hivatal Művelődési és Szociális Irodájában lehet benyújtani, az önkormányzati segély és a szociális ösztöndíj iránti kérelem esetén az e rendelet mellékletét képező nyomtatványon. 

Az aktív korúak ellátása, a rendszeres szociális segély, a méltányossági ápolási díj, a méltányossági közgyógyellátás iránti kérelmet a külön jogszabályban meghatározott kérelemnyomtatványon az előírt mellékletekkel együtt kell benyújtani.
3. § (1) Ha a rendelet, illetve a jogszabály másként nem rendelkezik, a rendszeres pénzbeli ellátásokat utólag minden hónap 5. napjáig kell folyószámlára utalni. Ha az ügyfél folyószámlával nem rendelkezik az ellátást házi pénztárból kell kifizetni.
(2) Az önkormányzati segély összegét folyószámlára kell utalni, kivéve ha az ügyfél azzal nem rendelkezik. Ebben az esetben házi pénztárból kell kifizetni a határozat jogerőre emelkedésétől számított 5 napon belül. 

II. Fejezet
PÉNZBELI És Természetbeni ELLÁTÁSOK
2. Önkormányzati segély
4. § (1) Önkormányzati segély a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gondokkal küzdő személyek részére az e rendeletben meghatározottak szerint nyújtható támogatás.

(2) Önkormányzati segélyben elsősorban azt a személyt indokolt részesíteni, aki 

a) önmaga, illetve családja létfenntartásáról más módon nem tudnak gondoskodni vagy 
b) alkalmanként jelentkező, nem várt többletkiadások miatt anyagi segítségre szorul, különösen

ba) betegségek, 

bb) haláleset,

bc) elemi kár elhárításához,

c) a válsághelyzetben levő várandós anya gyermekének megtartásához,

ca) iskoláztatásához,

cb) a gyermek fogadásának előkészítéséhez,

cd) a nevelésbe vett gyermek családjával való kapcsolattartáshoz,

ce) a gyermek családba való visszakerülésének elősegítéséhez kapcsolódó kiadásokhoz

(3) Elhunyt személy eltemettetésének költségeihez való hozzájárulásként önkormányzati segély annak a kérelmezőnek állapítható meg, aki a meghalt személy eltemettetéséről gondoskodott.

(4) Az önkormányzati segély adható eseti jelleggel, vagy meghatározott időszakra, havi rendszerességgel.
(5) Az önkormányzati segély havi rendszerességgel legfeljebb hat hónapra állapítható meg.
(6) Az önkormányzati segély formái:

a) pénzbeli

b) természetbeni
(7) Önkormányzati segély akkor állapítható meg, ha a kérelmező családjában az egy főre jutó jövedelem a mindenkori öregségi nyugdíj legkisebb összegének a 200 %-át nem haladja meg.
(8) Az önkormányzati segély összegét úgy kell meghatározni, hogy az kellő segítséget nyújtson és arányban álljon a kérelmező rászorultságával, szociális helyzetével.
(9) Az eltemettetés költségeihez való hozzájárulás összege nem lehet kevesebb a helyben szokásos legolcsóbb temetés költségeinek 10%-ánál. A helyben szokásos legolcsóbb temetés költségeinek teljes összege: 100.000.-Ft.

(10) Az önkormányzati segély megállapításánál különös méltánylást érdemlő esetben (nagy összegű kiadást jelentő: elemi kár, betegség, gyógykezelés, egyéb élethelyzet) a (7) bekezdésében foglaltaktól el lehet térni.
Nagy összegű kiadást jelent, a kérelmező családja jövedelmének 50 %-át meghaladó kiadás.  

5. § (1) Az önkormányzati segély természetben is megállapítható, ha feltételezhető hogy a támogatást a kérelmező nem a kérelemben megjelölt célnak megfelelően használja fel.
(2) A természetben nyújtott önkormányzati segély a megállapított összeg erejéig: élelmiszer vásárlása esetén Erzsébet utalvánnyal, ruhanemű esetén Martfű Város Önkormányzata Gyermekjóléti és Szociális Szolgáltató (a továbbiakban: családsegítő szolgálat) közreműködésével, étkezési térítési díj, tankönyv, tandíj, kollégiumi díj, közüzemi díj, lakbér esetén közvetlen intézmény/közüzemi szolgáltató/ felé történő utalással, tűzifa esetén utalvánnyal teljesül.
(3) Az önkormányzati segély pénzbeli vagy természetbeni formájáról a megállapító határoz.
3. Szociális ösztöndíj

6. § (1) Szociális ösztöndíjban részesíthető a nappali tagozaton tanulmányokat folytató tanuló a 9. évfolyam kezdetétől a középfokú tanulmányok befejezéséig - de legfeljebb a 23. életév betöltéséig -, ha a tanulmányi átlaga a „jó rendűt” (3,75) meghaladja.
(2) Szociális ösztöndíj állapítható meg az első diploma megszerzésére irányuló nappali tagozatos felsőfokú oktatási intézményben államilag finanszírozott tanulmányokat folytató, valamint a mesterképzésben részt vevő hallgató részére. 

(3) Szociális ösztöndíj állapítható meg az érettségi utáni szakképzés, illetve felsőfokú szakképzésben résztvevő tanulónak, tanulmányi eredménytől függetlenül. 

(4) Nem állapítható meg szociális ösztöndíj a katonai és rendészeti intézmények tanulóinak.

(5) A szociális ösztöndíj mértéke: 

a) Ha a jogosult háztartásában az e rendelet alapján megállapított szociális ösztöndíj nélkül számított egy főre jutó jövedelem a mindenkori öregségi nyugdíjminimum 120 %-át nem haladja meg: 5.000,-Ft.

b) Ha a jogosult háztartásában az e rendelet alapján megállapított szociális ösztöndíj nélkül számított az egy főre jutó jövedelem a mindenkori öregségi nyugdíjminimum legkisebb összegének 120 %-át eléri, de nem haladja meg annak 150 %-át: 4.000,- Ft.
c) Ha a jogosult a támogatás időszakában Bursa Hungarica Felsőoktatási Önkormányzati Ösztöndíjban részesül, a szociális ösztöndíj mértéke a megállapítható összeg 50%-a.
7. § (1) Az ösztöndíj iránti kérelemhez csatolni kell:

a) A tanulói, illetve hallgatói jogviszonyra vonatkozó igazolást, mely tartalmazza azt a tényt is, hogy a jogosult államilag finanszírozott oktatási intézmény tanulója, hallgatója. 

b) A háztartás jövedelmi viszonyaira vonatkozó igazolásokat.

c) A középfokú oktatási intézmény tanulója esetén az előző oktatási év tanulmányi átlagát igazoló okiratot.

(2) Az ösztöndíj középfokú tanulmányokat folytató tanuló esetében tanulmányi évre (szeptember 1-jétől - június 30-áig), felsőfokú tanulmányokat folytató hallgató esetén félévre (szeptember 1. - január 31., illetve február 1. - június 30.) állapítható meg, és az ösztöndíj iránti kérelmet évente, illetve félévente meg kell újítani.

A szociális ösztöndíj iránti kérelmeket minden év szeptember 30-ig, a felsőfokú tanulmányokat folytató hallgató esetében a II. félévre február 28-ig kell benyújtani. A határidők elmulasztása jogvesztő.

(3) A tanulói jogviszony megszűnését 8 napon belül be kell jelenteni. A bejelentési kötelezettség elmulasztása esetén a jogalap nélkül felvett szociális ösztöndíj visszafizetését kell elrendelni.

4. Aktív korúak ellátása

8. § (1) Az Szt. 37. §. (1) bekezdés b)-c) pontja alapján rendszeres szociális segélyben részesülő aktív korú jogosult a családsegítő szolgálattal köteles együttműködni.

(2) Az (1) bekezdésben foglalt együttműködés keretein belül az Sztv. 37. §. (1) bekezdés b)-c) pontja alapján ellátásban részesülő személy részére, - a beilleszkedést segítő program az önkormányzattal együttműködő személy szociális helyzetéhez és mentális állapotához igazodva -,  a Szt. 37/A. § (3) bekezdése szerinti együttműködési eljárás szabályai a 63/2006.(III. 27.) kormányrendelet 17. § d) pontján szabályozott kötelezettségeken túl 

a) folyamatos, az együttműködési megállapodásban szabályozott kapcsolattartás,
b) az együttműködő személy a számára előírt egyéni képességeket fejlesztő, vagy életmódot formáló foglalkozáson, tanácsadáson való kötelező részvétele.

(3) Beilleszkedést segítő programok típusai:

a) az együttműködő személy számára egyéni képességeit fejlesztő foglalkozás, tanácsadás

b) az együttműködő személy számára életmódot formáló foglalkozás, tanácsadás,

c) munkavégzésre történő felkészülést segítő program.

9. § (1) Az Szt. 37/A. § (1) bekezdés b)-c) pontja alapján a rendszeres szociális segélyben részesülő személy együttműködési kötelezettségét megszegi, ha:

a) az Szt. 37/A. § (1) bekezdésben a)-c) pontban foglaltakat nem teljesíti,

b) a rendszeres szociális segélyt megállapító határozat jogerőre emelkedését követő 15 napon belül a családsegítő szolgálatnál jelentkezési kötelezettségének nem tesz eleget, és mulasztását az akadály megszűnését követő 8 napon belül hitelt érdemlően nem igazolja. 

c) a családsegítő szolgálat által előírt jelentkezési időpontban nem jelenik meg és mulasztását az akadály megszűnését követő 8 napon belül hitelt érdemlően nem igazolja. 

d) A mulasztás igazolása hitelt érdemlő akkor, ha azt az együttműködésre kötelezett személy mulasztását hivatalos irattal (pl. orvosi igazolás) igazolni tudja.

(2) Annak a rendszeres szociális segélyre jogosult személynek, aki a segély folyósításának időtartama alatt a családsegítő szolgálattal előírt együttműködési kötelezettségét neki felróhatóan 2 éven belül ismételten megszegi, az aktív korúak ellátására való jogosultságát meg kell szüntetni.

10. § (1) A családsegítő szolgálat az egyén számára kidolgozott beilleszkedési program elkészítéséről haladéktalanul értesíti a jegyzőt az alábbiakról:
a) a jogosult megjelenési kötelezettségének gyakoriságáról,

b) a jogosult számára előírt beilleszkedési program típusáról.

(2) A családsegítő szolgálat a tudomására jutást követően haladéktalanul értesíti a jegyzőt

a) az együttműködési kötelezettség megszegéséről,

b) minden olyan változásról, amely az ellátásra való jogosultságot érintheti.

(3) A családsegítő szolgálat évente írásos értékelést készít a beilleszkedést elősegítő programok végrehajtásáról és amennyiben szükséges – a rendszeres szociális segélyre jogosult személy bevonásával – módosítja a programot. Az írásos értékelést tárgyév december 31-ig megküldi a jegyzőnek. 
11. § Az aktív korúak ellátásának megszüntetéséről az arra okot adó körülmény bekövetkezésének napjával kell rendelkezni, kivéve az Szt. 25. §-a és a Szt. 34. § (4) bekezdésében szabályozottakat.
5. Adósságkezelési szolgáltatás
12. § (1) A lakhatás segítése érdekében adósságkezelési szolgáltatásban részesül az a család vagy személy, aki Martfű városban lévő az e rendelet mellékletében rögzített minimális lakásnagyságot meg nem haladó lakásban lakik és 

a) akinek

aa) adóssága meghaladja az ötvenezer forintot és akinek  a (3) bekezdésben meghatározott adósságok valamelyikénél fennálló tartozás legalább hat havi, vagy

ab) a közüzemi díjtartozása miatt a szolgáltatást kikapcsolták.

(2) Az (1) bekezdés alapján adósságkezelési szolgáltatásra az a személy jogosult, akinek a háztartásában az egy főre jutó havi jövedelem összege nem haladja meg az öregségi nyugdíj mindenkori legkisebb összegének 150 %-át, egyedül élő esetén annak 200%-át, és a háztartás tagjainak egyike sem rendelkezik vagyonnal. 

(3) Az adósságkezelési szolgáltatás szempontjából adósságnak minősül:

a) a lakhatási költségek körébe tartozó közüzemi díjtartozás (vezetékes gáz, áram-, víz- és csatornahasználati, valamint szemétszállítási díjtartozás),

b) közösköltség-hátralék, valamint az épület-és fűtéskorszerűsítéssel járó külön költség hátralék,
c) a lakbérhátralék,
d) a hitelintézettel kötött lakáscélú kölcsönszerződésből, illetve abból átváltott szabad felhasználású kölcsönszerződésből fennálló hátralék. 

13. § (1) Az adósságkezelésbe azon adósság vonható be, amelynek összege az 50.000,-Ft-ot meghaladja, de legfeljebb 400.000,-Ft összegű, hitelintézettel kötött lakáscélú kölcsönszerződésből adódó tartozás esetén az adósság a 200.000,-Ft-ot meghaladja, de legfeljebb 800.000,-Ft összegű, a tartozás meghaladja a hitellel terhelt ingatlan forgalmi értékének 50 %-át. 

(2) A hitellel terhelt ingatlan becsült értékét a helyben kialakult forgalmi értékek figyelembe vételével az önkormányzat jegyzője adó-és értékbizonyítvánnyal állapítja meg. 

(3) Az adósságcsökkentési támogatás mértéke az adósság 75%-áig, de legfeljebb 300.000,-Ft összegig, hitelintézettel kötött lakáscélú kölcsönszerződés esetén legfeljebb 600.000,-Ft összegig terjedhet. Az adós vállalásától függően a támogatás nyújtható egyösszegben, vagy havi részletekben, hitelintézettel kötött lakáscélú kölcsönszerződésből adódó tartozás esetén a támogatás havi részletekben nyújtható az adósságkövetelés jogosultja részére. A hitelintézettel kötött lakáscélú kölcsönszerződésből adódó tartozás esetén az önkormányzat és az adós arra vonatkozó megállapodást köthet, hogy az adós – garanciát vállalva a részletfizetés teljesítésére vonatkozóan – a számára megállapításra kerülő önrész részleteinek megfelelően több havi összeget az önkormányzat számlájára – egyösszegben történő megfizetéssel – kaucióként teljesít. A kaució összege az utolsó önrész összegének megfizetésével visszajár, vagy az adós vállalásától függően a kaució összegéből kerülhet kiegyenlítésre az önrész utolsó részleteinek összege.

(4) Az adósságkezelés időtartama legfeljebb 18 hónap lehet, amely indokolt esetben egy alkalommal 6 hónappal meghosszabbítható. Ilyen különösen indokolt eset lehet, ha az adósságkezelésbe bevont személy önhibáján kívül (betegség, elemi kár, jelentős nem várt kiadás, munkanélküliség, pénzügyi ellátás megszűnése vagy szünetelése) átmenetileg nem tud eleget tenni vállalt fizetési kötelezettségének. A hitelintézettel kötött lakáscélú kölcsönszerződésből adódó tartozás esetén, amennyiben az adósságot 18 hónap alatt kezelni nem lehet, úgy az adósságkezelés időtartama legalább 24 hónap, de legfeljebb 60 hónap.
Az adósságkezelési szolgáltatásra való jogosultság kezdő időpontja a kérelem benyújtásának napja, azzal, hogy a jogosult önrész befizetésének első ízben a bizottsági döntést követő hónap 20-ig köteles eleget tenni. 
(5) Ha az adósságkezelési szolgáltatásba bevonható személy vagy család adósságainak együttes összege nagyobb, mint az (1) bekezdésben meghatározott összeg, akkor a támogatást ahhoz az adóssághoz kell nyújtani, amely az adós lakhatási feltételeinek megtartását leginkább veszélyezteti. 

14. § Az adósságkezelési szolgáltatásban részesülő személy az Szt. 38. §. (5) bekezdésében meghatározottak figyelembe vételével lakásfenntartási támogatásra jogosult az adósságkezelés időtartamára.
15. § (1) Az adósságkezelési szolgáltatásba bevont személy vagy család köteles adósságkezelési tanácsadáson részt venni. 

(2) Az adósságkezelési tanácsadást családsegítő szolgálat végzi, melynek keretében feladata:

a) a szolgáltatás iránti kérelmek fogadása, 

b) az adós háztartásokkal való kapcsolat kialakítása, 

c) fizetőképességük és fizetőkészségük feltárása, melynek alapján javaslatot tesz az adósságkezelési szolgáltatásba történő bevonásra, 

d) a fizetőképesség javítása érdekében meghatározza a szükséges intézkedéseket, 

e) az adós és a tanácsadó együttműködését segítő adósságkezelési megállapodás megkötése, 

f) havonta legalább egy személyes találkozás útján folyamatosan kíséri az adósságkezelési megállapodásban foglaltak betartását,

g) szükség esetén kezdeményezi az adósságcsökkentési támogatásra vonatkozó döntés módosítását,

h) jelzi az adósságkezelési megállapodásban foglaltak megszegését a Polgármesteri Hivatal Művelődési és Szociális Irodája felé, így különösen:
ha)ha az adós az adósságkezelési tanácsadást nem veszi igénybe, vagy

hb)az általa vállalt adósságtörlesztés három havi részletét nem teljesíti, illetőleg

hc)az adósságkezelési szolgáltatás igénybevételének időtartama alatt a lakásfenntartási kiadásokkal kapcsolatos fizetési kötelezettségének három hónapig nem tesz eleget.

i) az adós és a szolgáltató közötti szerződés előkészítése, a teljesítés folyamatos figyelemmel kísérése, 

j) adósonként nyilvántartja az adósságkezelésbe bevont hátralékot, valamint a teljesített adósságtörlesztés összegét,

k) folyamatos segítségnyújtás és figyelemmel kísérés az adósságkezelés teljes időtartama alatt. 

(3) A tanácsadást végző családsegítő szolgálat részt vesz az adósságcsökkentési támogatás döntés-előkészítésében, ezért az erre vonatkozó kérelmet ott kell benyújtani. A kérelem év közben, folyamatosan benyújtható.
A kérelemhez csatolni kell:

a) a háztartás tagjainak jövedelméről tett nyilatkozatokat,

b) a hitelező által kiállított iratot az adósság jogcíméről és összegéről, vagy a közüzemi szolgáltatás kikapcsolásának tényéről,

c) az adósságkezelési tanácsadó javaslatát a kérelmező adósságkezelési szolgáltatásba történő bevonására,

d) az adós nyilatkozatát arról, hogy vállalja az adósságkezelési tanácsadáson való részvételt,

e) az adós nyilatkozatát arról, hogy vállalja az adósságkezelési programba bevont adósság és a megállapított adósságcsökkentési támogatás különbözetének megfizetését,

f) a háztartás tagjainak  nyilatkozatát arról, hogy vagyonnal nem rendelkezik,

g) hitelintézettel kötött lakáscélú kölcsönszerződésből adódó tartozás esetén az adós hozzájárul az adósságkezelés időtartamára a támogatás összegét biztosító jelzálogjognak, valamint elidegenítési és terhelési tilalomnak ingatlanára történő bejegyzéséhez, illetve feljegyzéséhez. 

(4) A családsegítő szolgálat a kérelem benyújtását követő 15 napon belül döntési javaslatával együtt átadja a Polgármesteri Hivatal Művelődési és Szociális Irodájának az iratokat.

(5) A megállapított adósságcsökkentési támogatás hitelezőkhöz történő utalásáról a Jegyző a Martfűi Polgármesteri Hivatal Pénzügyi és Adóügyi Irodája útján gondoskodik úgy, hogy az utalásnak az adós által vállalt adósságtörlesztés befizetését követően a tárgyhónap utolsó napjáig tesz eleget.

(6) Az adósságcsökkentési támogatás megállapítását követően a családsegítő szolgálat az adóssal kötött megállapodásban rögzíti a felek konkrét kötelezettségeit. 
Az együttműködés során az adós köteles: 

a) hozzájárulni az adósságára vonatkozó adatok és információk tanácsadó általi megismeréséhez és nyilvántartásához,

b) aktívan közreműködni az adósságkezelési megállapodás kidolgozásában, az abban foglaltak betartásában,

c) havonta legalább egy alkalommal a tanácsadóval személyesen találkozni. 

d) a vállalt adósságtörlesztés és az aktuális lakásfenntartási kiadásokkal kapcsolatos befizetést igazoló bizonylatokat a tárgyhó 20. napjáig az adósságkezelési tanácsadó részére bemutatni.

16. § Az adósságcsökkentési támogatást meg kell szüntetni és a kifizetett összeget vissza kell téríteni, ha az adós az adósságkezelési tanácsadó szervezettel kötött megállapodásban rögzített kötelezettségeit nem teljesíti.

6. Méltányossági ápolási díj
17. § (1) Ápolási díjra jogosult az a hozzátartozó is, aki 18. életévét betöltött tartósan beteg személy ápolását, gondozását végzi. 

(2) Az ápolást végző személy köteles gondoskodni az ápolt személy személyi higiéniájának megőrzéséről, környezetének tisztántartásáról, az ápolt személy étkeztetéséről, gyógyszereinek kiváltásáról, és egészségi állapotának megfelelő ápolásáról. Amennyiben megállapítást nyer, hogy ezt nem teljesíti az ápolási díj folyósítását meg kell szüntetni.
18. § E rendelet alapján megállapított ápolási díj havi összege az éves központi költségvetési törvényben meghatározott alapösszeg 80 %-a.
19. § A 18. életévét betöltött tartósan beteg személyt ápoló hozzátartozó részére ápolási díj akkor állapítható meg, ha családjában az egy főre jutó havi jövedelme az öregségi nyugdíj mindenkori legkisebb összegének 150 %-át, egyedülálló esetén annak 200 %-át nem haladja meg.
7. Köztemetés

20. § Az az eltemettetésre köteles személy mentesíthető a köztemetés költségeinek megtérítése alól
1) akinek családjában az egy főre eső jövedelem az öregségi nyugdíj mindenkori legkisebb összegének a 120 %-a alatt van,

2) aki rendszeres gyermekvédelmi kedvezményre jogosult,

3) aki családjában tartósan beteg, illetve fogyatékos gyermekről gondoskodik,

4) aki egyedül élő nyugdíjas és a jövedelme nem haladja meg az öregségi nyugdíj mindenkori legkisebb összegének 150 %-át.

8. Méltányossági közgyógyellátás

21. § Közgyógyellátásra való jogosultság méltányosságból /Szt. 50. § (3) bekezdés/ annak a szociálisan rászorult személynek állapítható meg, akinek

1) családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 150%-át, egyedül élő esetén a 200%-át és

2) a havi rendszeres gyógyító ellátás költsége az öregségi nyugdíj mindenkori legkisebb összegének a 20%-át meghaladja.
III. Fejezet
ZÁRÓ RENDELKEZÉSEK
22. § (1) E rendelet kihirdetése napján lép hatályba.

(2) E rendelet hatálybalépésével egyidejűleg hatályát veszti Martfű Város Önkormányzata Képviselő-testületének a gyermekvédelmi és szociális ellátásokról szóló 2/2012. (II. 10.) önkormányzati rendelete.

23. § E rendelet szabályait a folyamatban lévő ügyekben is alkalmazni kell.

